<classify> MKURUGENZI Mtendaji wa Halmashauri ya Wilaya ya Igunga mkoani Tabora, Revocatus Kuuli amesema amebaini baadhi ya watumishi, wakiwemo maofi sa mifugo na watendaji wa kata, wamekula Sh milioni 50 za ushuru wa mazao na minada kwa kutumia mashine za halmashauri hiyo.Tayari amekabidhi majina ya watumishi waliokula fedha hizo kwa Kamanda wa Taasisi ya Kuzuia na Kupambana na RushwaTakukuru wilaya ya Igunga, Francis Zuakuu kwa hatua zaidi.Alisema hayo wakati akizungumza na watumishi wa halmashauri hiyo, alipokuwa akiuaga mwaka 2019 na kuupokea Mwaka Mpya wa 2020. Alisema wapo baadhi ya watumishi wa serikali, waliopewa mashine kwa ajili ya kukusanya fedha, lakini cha kusikitisha fedha hizo wamekula.Ndugu zangu watumishi wenzangu, nawasihi mwaka umeisha, lakini wapo baadhi ya watumishi wamekusanya fedha na wameshindwa kuzipeleka benki, badala yake wamezitumia kwa maslahi yao binafsi, huku wengine wakijengea nyumba zao, alisema.Alifafanua kuwa aliwataka watumishi hao, kurudisha fedha hizo, ambapo wachache walirudisha. Wengine walikaidi kurudisha. Kuuli alisema hayuko tayari kutumbuliwa, kwa makosa ya baadhi ya watumishi wenye tabia ya kutoheshimu fedha za serikali wakati wanalipwa mishahara.Mimi nawaambieni endapo mwaka 2020 watumishi mliozoea kutafuna fedha za serikali hamtabadilika, basi nitawatumbua kabla sijatumbuliwa mimi,alisema.Gazeti hili liliwatafuta watumishi wanaodaiwa kula fedha hizo akiwemo Ofisa Mifugo Kata ya Lugubu, Mussa Kato anayetuhumiwa kula Sh 9,060,420 za ushuru wa mazao na mnada, ambapo alisema ameshaanza kuhojiwa na Takukuru.Kwa upande wake, Ofisa Mifugo Kata ya Igunga, Mohamedi Kiswamba anayetuhumiwa kula fedha za ushuru wa minada ya Igunga na Iborogelo Sh milioni nne na kuzijengea nyumba yake binafsi iliyoko mtaa wa Mwayunge, alikiri kula fedha hizo huku akisema tayari amesharudisha zote. Kamanda wa Takukuru Wilaya ya Igunga, Francis Zuakuu alikiri kupokea majina ya baadhi ya watumishi waliokula fedha kutoka kwa mkurugenzi.Mimi nipo likizo lakini kabla sijaanza likizo nilipokea majina ya watumishi kutoka kwa mkurugenzi wa halmashauri ya Igunga yakionesha fedha walizokula. Hakuna atakayebaki salama hata kama amerudisha fedha hizo,alisema.Pia,mkurugenzi huyo wa halmashauri ya wilaya ya Igunga alisema amebaini baadhi ya watumishi wanaomiliki vibanda katika Soko Kuu la Igunga, hawalipi ushuru wa kila mwezi wa Sh 10,000 huku wao wakilipwa na watu waliowapangisha katika vibanda hivyo. Alisema haiwezekani kufunga kibanda cha mtu, aliyepangishwa wakati yeye alishamlipa mwenye kibanda ambaye ni mtumishi.Hivyo, alisema watafanya msako na atakayekutwa kwenye kibanda, ndiye atakakuwa mmliki halali wa kibanda hicho. Mmoja wa wafanyabiashara wa soko hilo, Juma Matemba alisema watumishi hao wenye vibanda katika soko hilo, wamekuwa wakikodisha vibanda hivyo kati ya Sh milioni 1.5 hadi Sh milioni mbili kwa mwaka, huku wao wakilipa Sh 120,000 kwa mwaka.  <topic>: KITAIFA 